24G 



af, om Vandet i Kallebodstrand har et mere. eller mindre frit Aflob, hvoraf da ligefrem 

 følger, at en Indskrænkning af det nuværende Strømprofil i Kallebodstrand vil formindske 

 Vandføringen gjennem Kjøbenhavns Havn. 



Da begge disse Anskuelser stode lige overfor hinanden uden at det med Bestemthed 

 kunde afgjøres, hvad der var det Rigtige, eftersom de afgjørende Forsøg manglede, var det 

 ikke muligt for mig uden videre at udtale nogen sikker Dom om Anlægets Indflydelse paa 

 Kjøbenhavns Havn, og for at komme til Klarhed i Sagen, fandt jeg det derfor nødvendigt at 

 undersøge de forhaandenværende Strømforhold i Havnen og de Aarsager, som fremkalde 

 disse Forhold, før jeg kunde afgive den forlangte Erklæring til .Magistraten. 



Jeg besluttede mig altsaa til at lade foretage en Række af Iagttagelser over de ved 

 Vindens Virkning frembragte Vandbevægelser i Kjøbenhavns Havn og i de samme omgivende 

 Farvande, og de Resultater, jeg ved disse Undersøgelser erholdt, vare i høj Grad oplysende 

 og syntes mig fuldkommen tilstrækkelige til at afgjøre, hvilken Indflydelse det paatænkte 

 Havneanlæg vilde faae paa Vandbevægelsen i Kjøbenhavns Havn. Jeg har derfor troet det 

 hensigtsmæssigst, forinden jeg gaaer over til at fremstille Resultaterne af mine Undersøgelser 

 over Stormen og Vandfloden af 13de November 1872, at indlede disse Undersøgelser med 

 at give en kort Oversigt over de Resultater, hvortil jeg den Gang kom, og jeg betænker 

 mig saa meget mindre derpaa, som det netop var det Syn paa Strømningsforholdene, som 

 hine Undersøgelser gave mig, der har givet mig Uyst og Mod til nærmere at studere det 

 langt mere storartede Naturfænomen af lignende Art, som Stormen og Vandfloden den I3''e 

 November 1872 frembød, for gjennem en grundig Behandling af alle derover gjorte Iagt- 

 tagelser muligvis at komme til Erkjendelse af, hvad der var Aarsag til denne overordent- 

 lige Naturbegivenheds Fremkomst. 



I Henhold til min Betænkning til Kjøbenhavns Magistrat af 12te November 1858 

 skal jeg med Hensyn til Undersøgelserne i Anledning af den saakaldte Andersen'ske Plan 

 bemærke Følgende: 



De udførte Observationer bleve anstillede tre Gange daglig — Kl. 7 Formiddag, Kl. 12 

 Middag og Kl. 5 Aften — paa følgende Steder: 1) ved Trekroners Ostside, 2) ved Nyholms 

 Bom nord for Kjøbenhavns Havn, 3) ved Gammelholm, 4) ved Langebro i Kjøbenhavns 

 Havn, 5) ved Gasværket, 6) ved Strandegaard, 7) ved Hundinge Strand Syd for Havnen 

 paa den sjællandske Kyst, 8) ved Kongelunden paa Amagers Vestkyst, samt 9) ved Dragør 

 paa Amagers Østkyst. 



For alle de observerede Vandstandshøjder blev Dagligt Vande i Kjøbenhavns Havn 

 taget som Nulpunkt, og alle Vandhøjder over dette Nulpunkt betegnede som positive, 

 medens Vandhojder under samme ere betegnede som negative. 



Strømhastighederne observeredes med særlig Nøjagtighed ved Gammelholm, ved 

 Strandegaard og ved Dragør. 



